དབུ་འབྱེད་མཛད་སྒོའི་ཐོག་སྲིད་སྐྱོང་གིས་གསུང་དོན་དུ།ཕྱི་ལོ་༢༠༠༠ལོར་ཉོས་པའི་སྣར་ཐང་པར་ཁང་གི་པར་སྐྲུན་འཕྲུལ་ཆས་རྙིང་པའི་ནང་།ཚོན་ཁྲ་མི་འདྲ་བ་ཡོད་པའི་ཤོས་ངོས་རེ་རེ་ལའང་པར་སྐྲུན་ཐེངས་བཞི་རེ་བྱེད་དགོས་ཀྱི་ཡོད་རུང་།ད་ཐེངས་ཀྱི་པར་སྐྲུན་འཕྲུལ་ཆས་གསར་པ་འདིའི་ནང་ལ་ཚོན་ཁྲ་མི་འདྲ་བ་བཞི་དུས་གཅིག་ལ་པར་སྐྲུན་བྱེད་ཐུབ་པ་དང་།དེ་བཞིན།འཕྲུལ་ཆས་རྙིང་པ་དང་མི་འདྲ་བར་དེབ་སོགས་ཀྱི་རིགས་ག་རེ་ཡིན་རུང་ཆུ་ཚོད་གཅིག་ནང་ཉུང་མཐར་ཤོག་ངོས་སྟོང་ཕྲག་ལྔ་དང་།མང་མཐའ་སྟོང་ཕྲག་བརྒྱད་པར་སྐྲུན་བྱེད་ཐུབ་ཀྱི་ཡོད་པས་ལས་འབོར་ཤུགས་ཆེན་པོ་ཞིག་དུས་ཡུན་ཐུང་ནང་བྱེད་ཐུབ་པའི་དགེ་མཚན་ཡོད་རེད་ཅེས་བརྗོད་སོང་ལ།